Esittelemme kymmenen purettua rakennusta.

Norrménin talo 1910 ja Enson pääkonttori 2016.­

Etenkin 1960-luvulla Helsingin keskustassa kävi purkuaalto, jonka seurauksena katukuvasta hävisi monta jugend- ja uusrenessanssitaloa. Kuvia vierittämällä näet, miltä puretut rakennukset näyttivät ja mitä tilalla on nyt.

Norrménin talon korvaus Enson pääkonttorilla on monelle helsinkiläiselle se ensimmäinen asia, joka tulee mieleen kun puhutaan maamerkkien purkamisesta. Norrménin talo on uusrenessanssirakentamisesta tunnetun Theodor Höijerin työ, kun taas Enson pääkonttorin suunnitteli kansallisarkkitehti Alvar Aalto. Pankinjohtaja Alfred Norrménin kaupunkipalatsi valmistui 1897 ja se purettiin vuonna 1960.